Z á p i s n i c a

zo zasadnutia obecného zastupiteľstva v Hontianskych Moravciach
 dňa 17.11.2025

Prítomní poslanci: podľa prezenčnej listiny

Program zasadnutia:

1. Otvorenie, predloženie programu zasadnutia.
2. Voľba overovateľov zápisnice.
3. Voľba návrhovej komisie.
4. Určenie zapisovateľa.
5. Schválenie udelenia štatútu MAS pre OZ Zlatá cesta.
6. Schválenie Dodatku č. 5 pre Spoločný obecný úrad Krupina.
7. Schválenie žiadosti na odpredaj bytu.
8. Stanovisko hlavnej kontrolórky obce k návrhu rozpočtu obce Hontianske Moravce na rok 2026.
9. Schválenie rozpočtu obce na rok 2026.
10. Rôzne
11. Záver
K bodom zasadnutia:
K bodu 1: Otvorenie, predloženie programu zasadnutia
Zasadnutie zastupiteľstva otvoril starosta obce Dalibor Tesársky, privítal prítomných, konštatoval, že na zasadnutí je prítomná nadpolovičná väčšina poslancov a zastupiteľstvo je uznášaniaschopné.  Následne predložil program zasadnutia. Program zasadnutia bol schválený bez pripomienok.

K bodu 2: Voľba overovateľov zápisnice

Za overovateľov zápisnice boli zvolení poslanci: p. Jankov, p. Peťko.

K bodu 3: Voľba návrhovej komisie

Návrhovú komisiu poslanci zvolili v zložení: p. Brunauer, Ing. Gabryš

K bodu 4: Určenie zapisovateľa. 

Za zapisovateľa starosta obce určil  Ing. Marcelu Púčekovú.

K bodu 5: Schválenie udelenia štatútu MAS pre OZ Zlatá cesta.
Starosta obce informoval prítomných poslancov, že je potrebné schváliť zaradenie obce do členstva OZ Zlatá cesta, ktoré sa uchádza o štatút MAS pre ďalšie Programové obdobie SP SPP 2023 -2027. Cez OZ Zlatá cesta získavame finančné prostriedky na rôzne projekty v obci a taktiež sú nám nápomocní pri vypracovaní projektov.  



K bodu 6: Schválenie Dodatku č. 5 pre Spoločný obecný úrad Krupina.

Nakoľko v roku 2025 vstúpili do účinnosti dva zákony: Stavebný zákon a tiež Zákon o integrovanej posudkovej činnosti je nevyhnutná aktualizácia zmluvy o zriadení spoločného úradu.  

K bodu 7: Schválenie žiadosti na odpredaj bytu.
Pán Ivan Getting doručil na obec Žiadosť na odpredaj obecného nájomného bytu  na základe zmluvy o nájme bytu zo dňa 26.06.2001. Jedná sa o obecný nájomný byt v bytovom dome 285, LV 270, kú. Kostolné Moravce. Na tomto bytovom dome je ťarcha z Ministerstva dopravy a výstavby, predmetný byt nie je možné za súčasnej situácie odpredať do osobného vlastníctva. Starosta obce túto žiadosť preposlal právnemu zástupcovi obce JUDr, Veselému, ktorý vo svojej odpovedi popísal ako môže obec postupovať, avšak ak by obec s predajom bytu súhlasila dostala by sa do problémov, pretože na predmetnej nehnuteľnosti je záložné právo a bez súhlasu záložného veriteľa nie je možné nehnuteľnosť prepísať. Obec nemôže predať svoj majetok za nižšiu cenu ako je trhová, takýto predaj by bolo možné uplatniť len v prípade ak by sa jednalo o nehnuteľnosť schátranú, ktorú nikto nechce, alebo pozemok, ktorý obec nevyužíva a bezprostredne by susedil s pozemkom žiadateľa.

K bodu 8: Stanovisko hlavnej kontrolórky obce k návrhu rozpočtu obce Hontianske Moravce na rok 2026.

Hlavná kontrolórka obce prečítala svoje stanovisko k navrhovanému rozpočtu obce, v závere odporúča obecnému zastupiteľstvu schváliť rozpočet na rok 2026 a viacročný rozpočet na roky 2027-2028 zobrať na vedomie. Poslanci zobrali toto stanovisko na vedomie a tvorí prílohu zápisnice. 

K bodu 9: Schválenie rozpočtu obce na rok 2026.
[bookmark: _GoBack]Pani ekonómka prečítala poslancom návrh rozpočtu obce na rok 2026 a postupne prechádzali s poslancami po položkách. Postupne prešli príjmami a výdavkami. Rozpočet je zostavený ako vyrovnaný a bol schválený.

K bodu 10: Rôzne
Starosta obce poďakoval poslancom obecného zastupiteľstva a spojenej škole za pomoc pri zabezpečení podujatia Stretnutie seniorov, za výbornú kapustnicu a program detí. Taktiež všetkých srdečne pozval na Stretnutie s Mikulášom, ktoré sa bude konať 5.12.2025 kde tiež poprosil prítomných o pomoc pri organizovaní.  Dňa 19.11.2025 sa bude v priestoroch bývalej materskej školy na Cintorínskej ulici konať prednáška o bezpečnosti na internete, kde budú prednášať príslušníci PZ SR a pracovníci spoločnosti Online v bezpečí. 


K bodu 18: Záver			
Na záver rokovania starosta obce poďakoval prítomným poslancom, hlavnej kontrolórke, riaditeľke školy a prítomným za účasť a ukončil zasadnutie obecného zastupiteľstva.

V Hontianskych Moravciach 19.11.2025

Zapísal: Ing. Marcela Púčeková


Overovatelia zápisnice:

............................................						
     Peter Jankov 



............................................						
............................................
     Jozef Peťko 							           Dalibor Tesársky
										 starosta obce









